**Nye og justerede QA på grundskoleområdet**

|  |  |  |  |
| --- | --- | --- | --- |
| Nr | Tema | Spørgsmål | Svar |
| 1 | Rammer for genåbning | Hvilke anbefalinger fra Sundhedsstyrelsen gælder for grundskoler? | Det er Sundhedsstyrelsens nye vejledning med generelle anbefalinger til forebyggelse af smittespredning, der gælder for grundskoleområdet. Bemærk, at der kan ske opdateringer af vejledningen.  Vejledningen erstatter således den tidligere specifikke vejledning "Vejledning for gradvis, kontrolleret genåbning af skoler og fritidsordninger", der blev udarbejdet i forbindelse med fase 1 af den kontrollerede genåbning af bl.a. grundskoler.  I vejledningen fremgår det, at grundelementerne i forebyggelse af smittespredning i prioriteret rækkefølge er:   1. Isolation af personer med symptomer fx i eget hjem eller på sygehus 2. Hygiejne med fokus på hosteetikette, håndhygiejne og kontaktpunkter 3. Kontaktreduktion med fokus på afstand, hyppighed, varighed og barrierer   I den nye vejledning indgår det ikke som tidligere, at eleverne i løbet af skoledagen skal lege eller lave undervisningsaktiviteter i de samme mindre grupper i løbet af skoledagen. Udgangspunktet for aktiviteter i skolen er nu elevernes klasse.  Se også notat om oversættelse af generelle anbefalinger om forebyggelse af smittespredning til dagtilbud og skoler [LINK]  Sundhedsstyrelsen har desuden udgivet en vejledning til børn og voksne i risikogrupper. Vejledningen kan findes her. |
| 2 | Sundhedsfaglige anbefalinger | Hvilke anbefalinger er der til hygiejne og rengøring? | De gældende anbefalinger til hygiejne og rengøring fremgår af Sundhedsstyrelsens vejledning med generelle anbefalinger til forebyggelse af smittespredning.  I vejledningen fremgår det, atgrundelementerne i forebyggelse af smittespredningi prioriteret rækkefølge er:   1. Isolation af personer med symptomer fx i eget hjem eller på sygehus 2. Hygiejne med fokus på hosteetikette, håndhygiejne og kontaktpunkter 3. Kontaktreduktion med fokus på afstand, hyppighed, varighed og barrierer   Anbefalingerne til hygiejne omfatter god håndhygiejne, fokus på hosteetikette og hyppig rengøring af kontaktpunkter. Der bør udføres hyppig håndhygiejne, som tilpasses situationer fx ved ankomst til og afgang fra skole, mellem forskellige opgaver og aktiviteter, før spisning, efter toiletbesøg og efter host/nys. Der bør desuden sikres hyppig og gentagen rengøring minimum en gang dagligt af kontaktflader i lokaler og situationer med mange besøgende og/eller mange berøringer som fx i skoler. Kontaktpunkter kan fx være håndtag, gelændre, kontakter, trykknapper, tastaturer, mus, bordkanter, legetøj, redskaber, vandhaner, toiletter mv. Legetøj der ikke kan rengøres efter anvisning pakkes væk til efter covid-19 epidemien.  Se uddybende om hygiejne og rengøring her [LINK til notat om oversættelse af generelle anbefalinger til dagtilbud og skoler] | |
| 3 | Sundhedsfaglige anbefalinger | Hvor mange meter skal der være mellem eleverne i skolen? | Sundhedsstyrelsen anbefaler, at der som udgangspunkt skal være mindst 1 meter imellem eleverne i skolen. Afstanden vurderes ’fra næsetip til næsetip’, således at der f.eks. ved siddende indretning skal måles fra midten af stolesæder og ikke fra armlæn til armlæn. For at reducere smittespredning yderligere anbefales det desuden at begrænse ansigt-til-ansigt kontakt, f.eks. ved opstilling på rækker i klasselokale, eller ved at øge afstand til mere end en meter ved ansigtsvendte bordopstillinger.  I situationer, hvor der kan være øget risiko for dråbesmitte, anbefales det, at der holdes mindst 2 meters afstand. Det kan fx være i en situation, hvor en lærer laver klasseundervisning ved tavlen. Her anbefales det, at der holdes 2 meters afstand mellem underviser og forreste række i klasselokalet.  På en skole vil der være aktiviteter eller situationer, hvor anbefalingen om 1 meters afstand ikke kan efterleves. Det kan fx være praktiske fag, børn der skal trøstes, udeleg og i frikvarterer. I disse situationer er det vigtigt, at der er ekstra opmærksomhed på, at det foregår inden for klassen, samt på de generelle anbefalinger omkring håndhygiejne og rengøring.  Sport og idrætsaktiviteter med fysisk kontakt kan gennemføres, hvis der er stor opmærksomhed på øvrige anbefalinger, særligt vedr. hygiejne og forebyggelse af kontaktsmitte. | |
| 4 | Sundhedsfaglige anbefalinger | Må elever undervises af forskellige lærere? | For at reducere antallet af kontakter anbefales det, at skolen er opmærksom på, at eleverne som udgangspunkt er sammen med de samme lærere.  Så længe, at lærerne har ekstra opmærksomhed på god håndhygiejne, når de skifter klasse, er det dog stadig muligt, at elever kan undervises af flere forskellige lærere i løbet af en skoledag. Sundhedsstyrelsen anbefaler, at eleverne undervises af så få lærere som muligt, men har ikke sat en grænse for antallet. Dette afhænger af, hvad der lokalt er muligt. | |
| 5 | SFO | Er der særlige anbefalinger til, hvordan SFO og fritidstilbud skal organiseres? | Det anbefales, at aktiviteterne i SFO og fritidstilbud organiseres på en sådan måde, at børnene er i faste grupper af børn og voksne. Dette svarer til, hvordan man normalt inddeler børnene i stuer/grupper i SFO og fritidshjem. Det vil ikke i alle tilfælde være muligt, at grupperingen i SFO'en kan være den samme som i skolen (klassen).  Børn kan dog undtagelsesvist, når der er få børn tilbage, i mindre omfang samles på tværs af et par grupper/stuer (helst de samme grupper/stuer) i det omfang, dette er nødvendigt eller hensigtsmæssigt bl.a. i forhold til børnenes trivsel. Dette kunne være i forbindelse med ydertimer eller i ferieperioder.  Pædagoger kan også, hvis de har ekstra opmærksomhed på god håndhygiejne, undtagelsesvist, skifte fra stue til stue, hvis der opstår behov for det, fx i forbindelse med pasning i ydertimerne.  I SFO og fritidstilbud kan der være aktiviteter eller situationer, hvor den generelle anbefaling om 1 meters afstand ikke kan efterleves. I disse situationer er det vigtigt, at aktiviteten foregår inden for gruppen (på samme vis som for klassen i skolen), og at der er ekstra opmærksomhed på de generelle anbefalinger omkring hygiejne. | |

NYE SPØRGSMÅL/SVAR – ENDNU IKKE OFFENTLIGGJORT PÅ HJEMMESIDEN

|  |  |  |  |
| --- | --- | --- | --- |
| **Nr** | **Tema** | **Spørgsmål** | **Svar** |
| **6** | **Sundhedsfaglige anbefalinger** | Skal skolegården opdeles i zoner til klasser i frikvartererne? | Nej. Det er der ikke krav om. Sundhedsstyrelsen anbefaler, at klassen er udgangspunkt for alle elevernes aktiviteter i skolen, og at frikvartererne så vidt muligt organiseres forskudt, så det er få klasser, der holder frikvarter samtidigt. |
| **7** | **Sundhedsfaglige anbefalinger** | Må skolerne modtage besøgende, fx forældre? | Ja. Skolen kan modtage besøgende, fx forældre. For at reducere smittefare er det afgørende, at alle – både ansatte, elever og besøgende – følger de til enhver tid gældende generelle anbefalinger fra Sundhedsstyrelsen om god hygiejne, afstand mv. |
| **8** | **Sundhedsfaglige anbefalinger** | Må skoleklasser tage på lejrskole? | Ja. Skoleklasser kan godt som en del af undervisningen tage på lejrskole.  Som alle andre skoleaktiviteter er det afgørende, at de til enhver tid gældende generelle anbefalinger om god håndhygiejne, rengøring m.v. fra Sundhedsstyrelsen bliver fulgt. Derudover er det vigtigt, at anbefalingen om 1 meters afstand så vidt muligt også overholdes i forbindelse med sovepladser, så det sikres, at elever ikke ligger for tæt op af hinanden i fx sovesale eller telte. |
| **9** | **Sundhedsfaglige anbefalinger** | Er der særlige anbefalinger til kantiner? | Nej. Også for kantiner gælder det, at de til enhver tid gældende generelle anbefalinger fra Sundhedsstyrelsen skal følges om fx håndhygiejne, rengøring og kontaktreduktion.  Dette kan fx betyde, at man ved køer til kantinen sørger for 1 meters afstand – fx ved hjælp af afmærkning på gulvet. Ligesom Sundhedsstyrelsen ved buffetservering anbefaler, at der skal være særligt fokus på kontaktflader, herunder om der med fordel kan anvendes personlige redskaber, engangsredskaber eller portionsskåle ved selvservering. |